
REFERAT DE APROBARE NR.  2109 /13.03.2024
[bookmark: _Hlk161168783]LA PROIECTUL DE HOTĂRÂRE PRIVIND    APROBAREA
 PROGRAMULUI DE ACȚIUNI COMUNITARE PENTRU  ANUL 2024



Potrivit prevederilor art. 2 alin (1) și art. 3 alin.(2) din Legea nr. 292 din 20 decembrie 2011 a asistenţei sociale, cu modificările și completările ulterioare, sistemul naţional de asistenţă socială reprezintă ansamblul de instituţii, măsuri şi acţiuni prin care statul, reprezentat de autorităţile administraţiei publice centrale şi locale, precum şi societatea civilă intervin pentru prevenirea, limitarea sau înlăturarea efectelor temporare ori permanente ale situaţiilor care pot genera marginalizarea sau excluziunea socială a persoanei, familiei, grupurilor ori comunităţilor.
Statul, prin autorităţile administraţiei publice centrale şi locale, îşi asumă responsabilitatea de realizare a măsurilor şi acţiunilor prevăzute în actele normative privind beneficiile de asistenţă socială şi serviciile sociale.
Potrivit prevederilor art. 8 lit.„a”, coroborat, cu prevederile art. 7 lit.„e” din  Hotărârea Guvernului  nr. 324/2019 pentru aprobarea Normelor privind organizarea, funcţionarea şi finanţarea activităţii de asistenţă medicală comunitară, cu modificările și completările ulterioare, atribuţiile autorităţilor executive de la nivelul unităţilor/subdiviziunilor administrativ-teritoriale în domeniul asistenţei medicale comunitare sunt următoarele:
a)elaborează planul anual de asistenţă medicală comunitară la nivelul unităţii/subdiviziunii administrativ-teritoriale respective, parte a strategiei privind dezvoltarea economică, socială şi de mediu. 
Atribuţiile direcţiilor de sănătate publică judeţene şi a municipiului Bucureşti, prin compartimentele de specialitate în domeniul asistenţei medicale comunitare, sunt următoarele:
e) avizează planul anual de asistenţă medicală comunitară elaborat de unităţile/subdiviziunile administrativ-teritoriale în conformitate cu indicatorii de monitorizare stabiliţi conform prezentelor norme metodologice;
 In conformitate cu prevederile O.U.G. nr 18/2017 privind asistenta medicală comunitară precum și cu dispozițiile H.G. nr. 324/2019 privind aprobarea Normelor metodologice privind organizarea, functionarea și finanțarea activității de asistență medicală comunitară, în cadrul Compartimentului de asistenta sociala al Primăriei comunei Cuza Vodă,  avem 2 posturi în cadrul căruia sunt prevăzute un post de mediator sanitar, un post de asistent medical comunitar dar și un post   ocupat de   inspector cu atribuțiuni de asistență socială.
Obiectivul general al Compartimentului de asistență socială, organizat la nivel local  are responsabilitatea creării, menținerii şi dezvoltării serviciilor sociale cu caracter primar, în funcție de nevoile sociale identificate, cu scopul prioritar de susținere a funcționalității sociale a persoanei în mediul propriu de viață, familial şi comunitar are în vedere reacreditarea  serviciilor de asistență comunitară, și pentru care urmează a se solicita acreditarea în urma reorganizării serviciilor si compartimentelor instituției de la 01.01.2024 și acordarea de servicii sociale în conformitate cu prevederile Legii nr 197/2012 privind asigurarea calității în domeniul serviciilor sociale, cu modificările și completările ulterioare.
Dat fiind necesitatea si importanța înfiinţarii şi dezvoltarii unui sistem realist şi eficient de servicii sociale la nivelul comunei Cuza Vodă, capabil să asigure incluziunea socială a tuturor categoriilor vulnerabile, creşterea calităţii vieţii, tratament egal, nediscriminare şi dreptul la o viaţă demnă pentru toţi locuitorii comunei, aceasta implică crearea condițiilor optime de desfașurarea a activității mediatorului sanitar precum și a asistentului medical comunitar  prin crearea conditiilor de infiintare a Centrului Comunitar integrat la nivelul comunei, având la baza existenta si aplicarea unui Plan de acţiune privind dezvoltarea/imbunătățirea activității de asistență medicală comunitară pentru anul 2024 elaborat în conformitate cu prevederile legale aplicabile.
 Obiectivele principale pentru anul 2024 in domeniul asistenței medicale comunitare sunt, fara a fi limitative:
- Informarea şi consilierea  locuitorilor comunei  privind activitatile desfasurate în cadrul proiectului  de infiintare a centrului comunitar integrat,
- Dotarea Centrului Comunitar integrat, initierea si desfașurarea de programe de sprijin pentru copiii şi tinerii de etnie romă în vederea urmării unei forme de învăţământ şi de suport pentru cei care sunt identificaţi că posedă calităţi deosebite, 
- Activități privind combaterea riscului de excluziune socială și a marginalizării sociale,                  -Completarea dotarii asistentului medical comunitar cu materiale pentru trusa medicala de asistenta comunitară conform HG 324/2019, dotarea cu bunuri şi echipamente medicale și nemedicale pentru desfăşurarea activităţii de asistenţă medicală comunitară în cadrul centrului comunitar integrat. 

Faţă de cele arătate, supunem spre analiză şi dezbatere  proiectul de hotarare aprobarea
 Programului de acțiuni comunitare pentru  anul 2024, conform anexei.

